Okresná prokuratúra Svidník 
Sovietskych hrdinov 200, 089 01 Svidník

Sp. zn. : Pv 269/12/7712	Svidník, 30.7.2012
EEČ : 2-60-46-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Svidník
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, že aj naapriek tomu, že mu priamo z ustanovení zákona č. 36/2005 Z.z. o rodine vyplýva vyživovacia povinnosť voči dcére Soni Janičkovej, nar. XXXXX a synovi XXXXX, nar. 21.3.2009 mesačne vo výške po 30% zo sumy životného minima na nezaopatrené neplnoleté dieťa a aj napriek tomu, že mu rozsudkom Okresného súdu vo Svidníku č.k. 29P/11/2011-73 zo dňa 18.6.2012, ktorý nadobudol právoplatnosť dňa 3.7.2012 bola uložená povinnosť prispievať výživným na dcéru XXXXX vo výške 70.- € mesačne a syna XXXXX vo výške 50.- € mesačne vždy do 15. dňa v mesiaci k rukám oprávnenej XXXXX, si túto povinnosť v Železníku, okr. Svidník riadne neplní za obdobie od mesiaca december 2011 doposiaľ, čím mu na výživnom vznikol dlh vo výške 483,86 €,
lebo zanikla trestnosť činu
Odôvodnenie:
	Uznesením povereného príslušníka PZ Obvodného oddelenia PZ v Giraltovciach pod ČVS: ORP-160/GE-SK-2012 zo dňa 26.5.2012, b olo podľa § 199 ods. 1 Tr. poriadku začaté trestné stíhanie a súčasne podľa § 206 ods. 1 Tr. poriadku vznesené obvinenie XXXXX pre prečin zanedbania povinnej výživy podľa § 207 ods. 1 Tr. zákona, ktorého sa mal dopustiť tak, ako je to uvedené vo výrokovej časti tohto uznesenia.

	Dňa 27.7.2012 poverený príslušník PZ predložil návrh na zastavenie trestného stíhania podľa § 209 ods. 1 Tr. zákona a to z dôvodov uvedených v § 215 ods. 1 písm. h) Tr. poriadku.

	Popreskúmaní návrhu povereného príslušníka PZ vrátane vyšetrovacieho spisu som zistil, že návrh je dôvodný.

	Z obsahu vyšetrovacieho spisu vyplýva, že obvinený XXXXX po výzve k úhrade dlžného výživného v priebehu vyšetrovania uhradil prevodom z účtu oprávnenej XXXXX dlžné výživné v plnej výške, čo potvrdila vo svojom výsluchu dňa 24.7.2012.

	Podľa § 86 písm. a) Tr. zákona trestnosť činu zaniká aj vtedy, ak ide o trestný čin zanedbania povinnej výživy podľa § 207 Tr. zákona, ak trestný čin nemal trvalo nepriaznivé následky a páchateľa svoju povinnosť dodatočne splnil skôr, než sa súd odobral na zaverečnú poradu.

	Podľa § 215 ods. 1 písm. h) Tr. poriadku prokurátor zastaví trestné stíhanaie, ak zanikla trestnosť činu.

	Zuvedeného vyplýva, že obvinený sa predmetnej trestnej činnosti dopustil, svoju vyživovaciu povinnosť si v celom rozsahu dodatočne splnil a zanedbanie povinnej výživy nemalo nepriaznivé následky a kedže splnenie vyživovacej povinnosti je dôležitejšie ako potrestanie páchateľa, bolo potrebné rozhodnúť tak, ako je to uvedené vo výrokovej časti tohto uznesenia.
Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Miroslav Ryzner
prokurátor